รัฐบาลไทย-ข่าวทำเนียบรัฐบาล-กนช. อนุมัติปรับแผนยุทธศาสตร์การบริหารจัดการทรัพยากรน้ำ เป็นแผนแม่บทสอดคล้องยุทธศาสตร์ชาติ 20 ปี พร้อมเร่งขับเคลื่อน 162 โครงการพระราชดำริ
วันศุกร์ที่ 14 กันยายน 2561
กนช. อนุมัติปรับแผนยุทธศาสตร์การบริหารจัดการทรัพยากรน้ํา เป็นแผนแม่บทสอดคล้องยุทธศาสตร์ชาติ 20 ปี พร้อมเร่งขับเคลื่อน 162 โครงการพระราชดําริ
นายกรัฐมนตรีประชุม กนช. อนุมัติปรับแผนยุทธศาสตร์การบริหารจัดการทรัพยากรน้ําเป็นแผนแม่บทสอดคล้องยุทธศาสตร์ชาติ 20 ปี เดินหน้าเร่งรัดดําเนินงานตามยุทธศาสตร์ให้เป็นไปตามเป้าหมาย ไฟเขียว 11 โครงการขนาดใหญ่ เร่งขับเคลื่อน 162 โครงการอันเนื่องมาจากพระราชดําริ
วันนี้ (14 กันยายน 2561) เวลา 09.30 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการทรัพยากรน้ําแห่งชาติ (กนช.) ครั้งที่ 3/2561 พิจารณาวาระสําคัญต่าง ๆ ที่เกี่ยวกับการบริหารจัดการทรัพยากรน้ําของประเทศ โดยภายหลังการประชุม พลเอก ฉัตรชัยสาริกัลยะรองนายกรัฐมนตรี ในฐานะรองประธาน กนช. ได้เปิดเผยว่า การประชุม กนช. วันนี้ ที่ประชุมได้รับทราบผลการดําเนินตามแผนยุทธศาสตร์การบริหารจัดการทรัพยากรน้ํา (พ.ศ.2557- 2562) ซึ่งแบ่งเป็น 6 ยุทธศาสตร์ ดังนี้
ยุทธศาสตร์ที่ 1 การจัดหาน้ําอุปโภคบริโภค เป้าหมายเพื่อให้ทุกหมู่บ้านและชุมชนเมืองมีน้ําสะอาดเพื่ออุปโภคบริโภค มีโครงการสําคัญที่ดําเนินการในระยะแรกคือ การจัดหาน้ําอุปโภคบริโภคให้แก่หมู่บ้านที่ไม่มีระบบประปา โดยที่ผ่านมาได้ดําเนินการพัฒนาระบบประปาหมู่บ้านในพื้นที่หาน้ํายากและขาดแคลนน้ําไปแล้ว 7,291 หมู่บ้านเจาะบ่อบาดาลไปแล้ว 3,073 บ่อ โรงเรียนและชุมชนมีน้ําดื่มสะอาด 2,551 แห่ง นอกจากนั้นยังขยายเขตประปาเมืองได้อีก 78 แห่ง ยุทธศาสตร์ที่ 2 การสร้างความมั่นคงของน้ําภาคการผลิตเป้าหมายเพื่อให้ภาคการเกษตรและอุตสาหกรรมมีแหล่งน้ําต้นทุนเพื่อการจัดการอย่างสมดุล มีโครงการสําคัญ ได้แก่ โครงการเพิ่มปริมาณน้ําในอ่างเก็บน้ําเขื่อนแม่กวงอุดมธารา จ.เชียงใหม่ โครงการอ่างเก็บน้ําห้วยแม่สอด (ตอนบน) จ.ตาก โครงการอ่างเก็บน้ํานฤบดินทรจินดา จ.ปราจีนบุรี โดยผลงานที่ผ่านมาสามารถก่อสร้างแหล่งน้ําและระบบกระจายน้ําใหม่ จํานวน 2.53 ล้านไร่ คิดเป็นปริมาณน้ํา 1,483 ล้าน ลบ.ม. เพิ่มประสิทธิภาพระบบชลประทานเดิม จํานวน 4.72 ล้านไร่ พัฒนาและฟื้นฟูแหล่งน้ําในพื้นที่เกษตรน้ําฝน คิดเป็นปริมาณน้ํา 1,939ล้าน ลบ.ม.
ยุทธศาสตร์ที่ 3 การจัดการน้ําท่วมและอุทกภัยเป้าหมายเพื่อให้พื้นที่ชุมชน พื้นที่เศรษฐกิจสําคัญและพื้นที่เกษตรได้รับผลกระทบจากน้ําท่วมและอุทกภัยน้อยที่สุด โครงการสําคัญ ได้แก่ โครงการระบบระบายน้ําแม่น้ําตรัง จ.ตรัง โครงการแก้มลิงบางระกํา จ.พิษณุโลก โครงการบรรเทาอุทกภัยอําเภอหาดใหญ่ จ.สงขลา โครงการแก้ไขปัญหาอุทกภัยคาบสมุทรสทิงพระ จ.สงขลา โดยมีผลการดําเนินงานที่ผ่านมา คือการปรับปรุงทางน้ําเพิ่มประสิทธิภาพการระบายน้ํา 291 กิโลเมตร สามารถป้องกันน้ําท่วมพื้นที่ชุมชนเมืองได้ 69 แห่ง การสามารถดําเนินการปรับปรุงสิ่งกีดขวางทางน้ําในพื้นที่ภาคใต้แล้วเสร็จ 91 แห่ง อยู่ระหว่างดําเนินการอีก 20 แห่ง ยุทธศาสตร์ที่ 4 การจัดการคุณภาพน้ํา เป้าหมายเพื่อให้แหล่งน้ําทั่วประเทศมีคุณภาพน้ําอยู่ในระดับพอใช้ขึ้นไป และป้องกันระดับความเค็มไม่ให้เกินมาตรฐานของการเกษตร มีผลการดําเนินการด้านการพัฒนาและเพิ่มประสิทธิภาพระบบบําบัดน้ําเสีย จํานวน 58 แห่ง คุณภาพน้ําแหล่งน้ําอยู่ในระดับพอใช้ขึ้นไป 29 แห่ง พื้นที่ได้รับการป้องกันความเค็ม 3 ลุ่มน้ํา
ยุทธศาสตร์ที่ 5 การอนุรักษ์ฟื้นฟูสภาพป่าต้นน้ําที่เสื่อมโทรมและป้องกันการพังทลายของดิน เป้าหมายเพื่อให้พื้นที่ป่าต้นน้ําที่เสื่อมโทรมได้รับการอนุรักษ์ฟื้นฟู โดยมีพื้นที่ป่าได้รับการฟื้นฟูแล้ว 0.49 ล้านไร่ และพื้นที่ป้องกันและลดการพังทลายอีก 1.43ล้านไร่ และยุทธศาสตร์ที่ 6 การบริหารจัดการ เป้าหมายเพื่อให้การบริหารจัดการลุ่มน้ําอย่างสมดุล มีกิจกรรมและโครงการสําคัญ ได้แก่ การดําเนินงานของคณะกรรมการทรัพยากรน้ําแห่งชาติ และคณะอนุกรรมการ การจัดทําร่างพระราชบัญญัติทรัพยากรน้ําแห่งชาติ พ.ศ. .... การจัดตั้งสํานักงานทรัพยากรน้ําแห่งชาติ การศึกษาแนวทางบริหารจัดการทรัพยากรน้ํา และการพัฒนาระบบเพื่อสนับสนุนการตัดสินใจ ทั้งนี้ ได้เร่งรัดให้หน่วยงานที่เกี่ยวข้องดําเนินการให้ได้ตามเป้าหมายที่กําหนดไว้ และให้รายงานความก้าวหน้าให้สํานักงานทรัพยากรน้ําแห่งชาติ (สทนช.) ได้รับทราบอย่างต่อเนื่องแล้ว
ในส่วนของความก้าวหน้าการปรับปรุงแผนยุทธศาสตร์การบริหารจัดการทรัพยากรน้ํา 20 ปีนั้น จะปรับชื่อใหม่เป็น “แผนแม่บท” เพื่อให้สอดคล้องกับแผนยุทธศาสตร์ชาติ 20 ปี ซึ่งได้กําหนดเป้าหมายใหม่เพิ่มเติมรายยุทธศาสตร์ ดังนี้ ยุทธศาสตร์ที่ 1 พัฒนา/ขยายเขตระบบประปา เพิ่มประสิทธิภาพประปา 20,034 หมู่บ้าน และพัฒนาน้ําประปา น้ําดื่ม ให้ได้มาตรฐานและราคาที่เหมาะสมให้ครบทุกหมู่บ้าน ยุทธศาสตร์ที่ 2 เพิ่มผลิตภาพการใช้น้ํา สร้างมูลค่าเพิ่มให้น้ําอีก 10 เท่าจากปัจจุบัน และเพิ่มน้ําต้นทุนโดยปฏิบัติการฝนหลวง เพื่อลดความเสี่ยงภัยแล้ง ยุทธศาสตร์ที่ 3 บรรเทาอุทกภัยระดับลุ่มน้ําอย่างเป็นระบบทุกลุ่มน้ํา เพิ่มประสิทธิภาพการระบายน้ํา ปรับปรุงสิ่งกีดขวางทางน้ําจํานวน 562 แห่ง ลําน้ําธรรมชาติสายหลักและสาขาระยะทาง 5,500 กิโลเมตร ป้องกันอุทกภัยในพื้นที่ชุมชนเมือง 764 แห่ง พื้นที่รับประโยชน์ 1.7 ล้านไร่ ยุทธศาสตร์ที่ 4 เพิ่มประสิทธิภาพในการบําบัดน้ําเสีย 105 แห่ง รักษาสมดุลของระบบนิเวศ 13 ลุ่มน้ําหลัก ยุทธศาสตร์ที่ 5 การป้องกันและลดการชะล้างพังทลายของดินในพื้นที่ต้นน้ํา 0.45 ล้านไร่ และยุทธศาสตร์ที่ 6 การจัดทําแผนบริหารจัดการน้ํา (ปกติ/วิกฤติ) ตลอดจนเจรจาความร่วมมือด้านน้ํากับต่างประเทศ ทั้งนี้ ความก้าวหน้าของการดําเนินการจัดทําแผนแม่บทภายใต้แผนยุทธศาสตร์ชาตินั้น ปัจจุบันอยู่ในขั้นตอนการจัดทํารายละเอียด การกําหนดผู้รับผิดชอบ เป้าหมายตัวชี้วัด และการจัดทําแผนโครงการ ซึ่งการดําเนินการในส่วนนี้มีรายละเอียดการดําเนินการมาก จึงต้องมีการขยายเวลาการเสนอร่างแผนจากเดิมจะเสนอในเดือนกันยายน เป็นเดือนตุลาคม และจะได้นําเสนอ กนช. พิจารณาให้ความเห็นชอบในการประชุมครั้งต่อไป
สําหรับการดําเนินการโครงการขนาดใหญ่ และโครงการสําคัญนั้น นายสมเกียรติ ประจําวงษ์ เลขาธิการ สทนช. ในฐานะกรรมการและเลขานุการ กนช. เปิดเผยว่า ที่ประชุมได้พิจารณาถึงการดําเนินโครงการขนาดใหญ่และโครงการสําคัญ มูลค่าเกิน 1,000 ล้านบาทเพื่อแก้ปัญหาอุทกภัยและภัยแล้งอย่างเป็นระบบ (Area Based) ในปี 2562 ที่พร้อมดําเนินการมีทั้งสิ้น 11 โครงการ รวมวงเงินทั้งสิ้นประมาณ 73,679 ล้านบาท โดย 4 โครงการได้ผ่านการพิจารณาของ กนช. แล้วคือ โครงการประตูระบายน้ําศรีสองรัก อันเนื่องมาจากพระราชดําริ จ.เลย โครงการพัฒนาลุ่มน้ําห้วยหลวงตอนล่าง จ.หนองคาย โครงการอ่างเก็บน้ําลําน้ําชี จ.ชัยภูมิ และโครงการบรรเทาอุทกภัย เมืองชัยภูมิ (ระยะที่1) คงเหลือที่จะเสนอเพิ่มเติมอีก 7 โครงการที่มีความจําเป็นเร่งด่วนและมีความพร้อมที่จะดําเนินการ คือ โครงการอุโมงค์ระบายน้ําใต้คลองแสนแสบ โครงการอุโมงค์ระบายน้ําใต้คลองทวีวัฒนา โครงการประตูระบายลําน้ําพุง-น้ําก่ํา อันเนื่องมาจากพระราชดําริ โครงการประตูระบายน้ําบ้านก่อ พร้อมระบบส่งน้ํา จ.สกลนคร โครงการคลองระบายน้ําหลาก บางบาล-บางไทร จ.พระนครศรีอยุธยา และโครงการอ่างเก็บน้ําลําสะพุง อันเนื่องมาจากพระราชดําริ จ.ชัยภูมิ
นอกจากนั้น ในด้านของการขับเคลื่อนแผนงานโครงการอันเนื่องมาจากพระราชดําริด้านพัฒนาแหล่งน้ํา สทนช. ได้จัดลําดับความสําคัญในการพิจารณาแผนงาน งบประมาณโครงการพระราชดําริที่มีความพร้อม ไม่ติดปัญหาอุปสรรคใดเป็นลําดับแรก ซึ่งสามารถจัดกลุ่มแนวทางการขับเคลื่อนโครงการที่อยู่ระหว่างดําเนินการและยังไม่ได้ดําเนินการ ประกอบด้วย 1. โครงการอันเนื่องมาจากพระราชดําริของพระบาทสมเด็จพระเจ้าอยู่หัว รัชกาลที่ 9 จํานวน 78 โครงการ 2. โครงการอันเนื่องมาจากพระราชดําริของสมเด็จพระเจ้าอยู่หัว รัชกาลที่ 10 จํานวน 22 โครงการ และ 3. โครงการอันเนื่องมาจากพระราชดําริของสมเด็จพระเทพรัตนราชสุดาสยามบรมราชกุมารี จํานวน 62 โครงการ ซึ่งที่ประชุมได้มอบหมายให้ สํานักงาน กปร. ร่วมกับ สทนช. สรุปความก้าวหน้าในการจัดทําแผนการพัฒนาโครงการอันเนื่องมาจากพระราชดําริทั้งหมด เพื่อให้สามารถดําเนินโครงการได้อย่างต่อเนื่องต่อไปด้วย
---------------------------
กลุ่มประชาสัมพันธ์และเผยแพร่ สํานักโฆษก
(ข้อมูลจากสํานักงานทรัพยากรน้ําแห่งชาติ ฝ่ายเลขานุการ กนช.)